b'\n_START_ARTICLE_\nMikkelin varuskunta\n_START_PARAGRAPH_\nMikkelin varuskunta oli Mikkelin kaupungin alueella sijainnut varuskunta Savon Prikaatin lakkauttamiseen saakka. Se sijaitsi sijaitsi puurakenteisissa kasarmeissa vanhalla kasarmialueella Nuijamiehen kaupunginosassa l\xc3\xa4hell\xc3\xa4 kaupungin keskustaa. _NEWLINE_1960-luvulla varuskunta siirrettiin asteittain uudelle alueelle Jyv\xc3\xa4skyl\xc3\xa4ntien varrelle Karkialammelle, josta viimeiseksi Savon prikaati lakkautettiin kokonaan 2006 osana maavoimauudistusta. Karkialammella toimii mm. Maavoimien Esikunta sek\xc3\xa4 tietohallintoyksikk\xc3\xb6 ja sotilassoittokunta. Vanhoissa puukasarmeissa toimii nyky\xc3\xa4\xc3\xa4n muun muassa Jalkav\xc3\xa4kimuseo._NEWLINE_Entisen Mikkelin varuskunnan Karkialammen alueella sijaitsee Suomen puolustusvoimien maavoimien esikunta.'